कांग्रेस बसपा के साथ गठबंधन करने में विफल रही और अब बसपा जोगी की पार्टी के साथ है। पिछले विधानसभा चुनाव में मायावती की पार्टी बसपा को करीब 4.27 वोट शेयर मिले थे। अनुभवी पत्रकार रमेश नायर ने पीटीआई से बातचीत में कहा, “कांग्रेस को अपने इस कदम से बुरी स्थिति का सामना करना पड़ सकता है क्योंकि वो बसपा को अपने साथ गठबंधन में लाने के प्रयास कर रही थी। अनुसूचित जाति की आबादी, खासकर सतनाम समुदाय, जांजगीर-चांपा, रायगढ़ और बिलासपुर जैसे जिलों में है।” ऐसे में यहां कांग्रेस को भारी नुकसान हो सकता है।